इस क्रिकेट के महानतम सितारे की कुण्‍डली में अनेक विलक्षण योग हैं। तृतीय भाव पराक्रम का होता है। तृतीयेश मंगल उच्‍च का होने के कारण उनके क्रिकेट में साहस और आक्रमण का अद्भुत मेल दिखता है। जब 16 वर्ष की उम्र में उन्‍होने क्रिकेट में पदार्पण किया तो उस वक्‍त के सबसे शातिर गुगली गेंदबाज अब्‍दुल कादिर की पिटाई को दुनिया कभी भुला नहीं पाएगी। यह आक्रामक अंदाज और जोश उन्‍हे मंगल की ही देन है। कुण्‍डली में दूसरा आक्रामक ग्रह सूर्य भी मंगल की अग्नि तत्‍व मेष राशि में उच्‍च का होना इस योग को और भी विलक्षण बनाता है। इतना ही नहीं गुरु का नीचभंग राजयोग और इसकी लग्‍न पर दृष्टि स‍िचन को सबसे धनी खिलाडियों में से एक बनाती है।